NONNULLA 


DE  NATURA  GRISEOS  MORBORUM. 


l^fotum  est  vocem  crisin  vano  olitn  sensu 
fuisse  sumtain.  Sub  ea  alii  intelligebant  judica*- 
tionem  natura  de  exitu  morbi ^ alii  mutationem 
in  melius  3 alii  evacuationem  materiei  morbosae, 
qua  corpus  se  diversa  ratione  liberat , e.  g.  su- 
dore , diarrhoea  , sputis  , haemorrhagiis  etc.  3 
alii  demum  habent  crises  utpote  liyperdiacrises 
secretorias  vel  a phologoseos  imminutione  , vel 
ab  alia  causa  irritativa  interna  vel  externa  oriun- 
das, aut  veras  phlogoses  consensus  et  illius  jam 
existentis  diffusionis  gratia  , vel  alia  potentia 
noxia  incensas 3 quaeque  omnia  juxta  peculiares 
conditiones,  et  circumstantias  morbum  lenire 
aut  augere  queunt,  pro  ut  nempe  aut  ceu  opti- 
ma revellentia  vel  evacuantia  agunt,  aut  oppri- 


mimt,  et  statum  organismi  abnormem  magis  con- 
flictant Ast,  ubi  experientia  consonos  esse  vel- 
lemus^ nequimus  non  considerare  crises  utpote 
organismi  viventis  conatus,  quibus  aliquid  mor- 
bosi rejiciatur.  Videmus  enim  in  omnibus  fere 
febribus  , si  vel  ad  finem  sint  perductae  , vel 
intermissiones  patiantur  , crises  occurrere.  Sci- 
mus a practicis  eas  plerumque,  si  adversi  nihil 
aliunde  accidat  , subsequi  meliorem  morbi  sta- 
tum, omnia  vero  e contrario  deteriorari,  aegro- 
tumque  saepe  numero  morte  eripi  , si  crises 
aut  non  eveniant  , aut  impediantur , aut  inter- 
rumpantur , aut  repellantur.  Experimur,  neces- 
sarie saepe  requiri  remedia  evacuantia  , quae 
crisin  promoveant  ab  una,  ab  altera  vero  parte 
anlierethistica.  Invenimus  evacuationes  criticas 
ratione  quantitatis  , qualitatis  , loci  etc.  natura 
morbi  interdum  convenire  , interdum  vero  ei 
repugnare.  Observamus  denique  hasce  crises  tam 
in  febribus,  in  quibus  de  causa  materiale  cogi- 
tare non  licet , quam  in  iis  in  quibus  caussa 
materialis  in  propatulo  est.  Quae  facta  omnia 
licet  ab  Hippocrate  usque  ad  nostra  tempora 
adhuc  sit  repertus  qui  negat  , deque  iis  du- 

Litaret , difficillimum  tamen  erat  , ea  , cum  es-» 
sent  tam  diversa  , cumque  tantopere  saepe  sibi 
repugnarent,  sub  una  eademque  explicandi  ra- 
tione comprehendere  , id  quod  causa  fuit , cur 
nec  hodierno  die  materia  haec  clara  sit  atque 
enodata. 

Variae  interea  enatae  sunt  opiniones  de  cri- 
sium natura.  Fuerunt  enim  qui  putarent  omnes 
eas  materias  , quae  sensibus  se  se  offerunt  , e. 
g.  copiam  bilis  in  morbis  biliosis  , materiem  in 
gonorrhoea  effluentem  , magnamque  illam  muci 
copiam  in  catarrho  , atque  omne  denique  id  , 
quod  sub  nomine  materiei  criticae  intelligitur  , 
nihil  esse  nisi  materiales  morbi  caussas.  Extant 
tamen  et  alii,  qui  nullam  plane  morbi  caussam 
materialem  in  Pathologia  statuunt  , quique  sibi 
aliisque  persuadere  student  , essentiam  febris 
tantummodo  in  irritabilitate  praeternaturaliter 
excitata  esse  quaerendam  , eamque  nulla  exi- 
stente  caussa  materiali  in  erethismo  , vel  in 
spasmo  esse  ponendam  , criticas  vero  omnes 
evacuationes  a soluta  irritatione  , vel  spasmo 
febrili  originem  ducere.  Harum  et  aliarum  haud 
recensitarum  sententiarum  quae  verior  saniorque 

sit ; quibusque  rationibus  bacc  iliayc  aut  defen- 
di aut  refelli  queat  , hic  fusius  disserere  atque 
enodare  animus  non  est.  Nec  opus  esse  duco 
ut  demonstrem  , plerisque  febribus  materiales 
subjacere  caussas  , et  quaenam  illarum , si  exi- 
sterent  caussae , febris  matres  quasi  atque  nu- 
trices , omnes  unam  post  alteram  recenseam  , 
scrupuloseque  dinumerem*,  cum  Helsner,  Yogel, 
Selle , Cullen  , Hildenbrand , aliique  viri  expe- 
rientissimi,  reique  medicae  perillustrissimi  id  jam 
satis  superque,  miro  ingenii  acumine  fecerint.  De 
natura  febrium,  de  vitae  principio , deque  con- 
sensu nervorum  quid  Huxham,  Sydenham,  Selle, 
Stoll , Grant,  Hoffmann,  Cullen,  Yogel,  Haller, 
Tissot,  Darwin,  Hartmann,  Hilbenbrandius,  Cor- 
neliani etc.  statuerint , tantum  abest , ut  hic  loci 
judicium  meum  qualecumque  proponere  possim, 
ut  potius  virium  imbecillitas  probe  memor,  non 
ausim  determinare,  quae  individua  corporis  con- 
stitutio, quae  idiosyncrasia , qualis  nervorum  phi- 
ladelpkia  , qualis  rerum  diversissimarum  corpo- 
ris conditionem  afficientium  confluxus  , quae 
proportio  inter  caussas  praedisponentes  atque 
occasionales  hoc  vel  illud  symptoma  , hanc  vel 


illam  modificationem  producat , typum  gradum- 
ye  gignat,  quidve  durationem  febris  efficiat. 
Quae  enim  omnia  cum  prorsus  a proposito  meo 
aliena  sint,  naturam  tantum  crisium,  et  eorum 
quoque  , quae  in  febribus  , ex  caussis  immate- 
rialibus emanantibus  obveniunt , paulo  accuratius 
determinari , et , sic  viribus  concessum  ratione 
probabiliori  aptiorique  explicare  conabor. 

Novimus  naturae  legem , qua  cautum  est , 
ut  quotiescunque  corpus  animale  irritetur  , to- 
ties quoque  subsequatur  motus  , illumque  con- 
comitans  salutaris  humorum  confluxus.  Quae 
facultas  merito  tanquam  custos  considerari  po- 
test , qui  strenue  invigilet,  ut  hostem,  cujus 
praesentia  ex  impressione  adversa  colligi  potest, 
impediat  quo  minus  ulterius  progrediatur  , ut 
ipsum  debellet , ejiciat  , ut  heterogeneum  id  , 
quod  irritationem  efficit , involvat , demulceat , 
attenuet  , et  eliminet.  De  qua  re  si  quis  sibi 
persuadere  cupiat  paulo  attentius  consideret  go- 
norrhoeam , catarrhum , vomitum  a sumto  ve- 
neno, quibus  addi  possunt  diarrhoea  ex  acrimo- 
nia primarum  viarum,  scrupulus  in  oculum  in- 
jectus , vel  festuca  in  digitum  immissa  etc.  etc. 

Eodem  fundamento  nititur  quoque  crisium  na™ 
tura.  Omnium  febrium  caussa  est  irritatio  omni 
intuitu  considerata  materialis  , sicuti  Elsner  do- 
cte magnoque  ingenii  acumine  docuit  (i). 

Hujus  irritationis  elieetus  saepius  occurrit  0, 
g.  in  catarrho  , in  oculo  corpusculis  alienis  ve- 
xato , in  tractu  intestinali  etc.  Quae  irritatio 
a qua  unice  proveniunt  febres  , adsit  caeterum 
caussa  materialis  nec  ne  , semper  plus  minusve 
est  localis.  Quae  si  est  parva  , vel  irritabilitas 
non  ita  magna  , et , ut  brevi  dicam  , ejus  effe- 
ctus irritationi  respondens,  sequitur  illa  humo- 
rum secretio  , cum  qua  simul  caussa  materialis 
febris , si  adest  , evacuatur.  Morbus  tunc  erit 
levis  , et  brevi  temporis  spatio  solvitur.  Quod 
si  autem  irritatio  vehemens  sit,  vel,  quod  idem 
est  irritabilitas  magna  , materies  > quae  forte 
adest,  initio  retinetur.  Morbus  hoc  casu  fit  in- 
flammatorius, vehemens,  et  typum  continentis 
febris  aquirit.  Excretionis  vero  negotium  tardius 
nunc  et  quidem  ita , ut  in  frequentius  dicam , 
procedit.  Fieri  nempe  nequit,  ut  quam  late  agat 


(1)  Beitrage  zur  Ficbcrlehre. 

causa  materialis  , tam  late  quoque  omnia  pun- 
cta eadem  vi  irritentur  , et  hinc  inde  aeque  ubi- 
que vescentur  irritatione.  Quivis  vero  scit,  pun- 
cta , quae  vehementissime  irritantur,  eo  motu 
salutari  , quem  sequitur  confluxus  humorum , 
neutiquam  moveri  posse.  In  his  observatur  ener- 
geja  erethistica  continua,  in  illis  vero  alternati- 
va.  Illa  igitur  sola  materiem  retinere  possunt  , 
haec  vero  secretiones  , quas  novimus  salutares 
efficiunt.  Quae  vero  in  peripheria  sunt  puncta 
leviter  tantum  irritata  , ah  iis  secretionis  nego- 
tium initium  ducit,,  et  his  secreti  humores  ma- 
terias ipsis  proximas  , quibus  irritatio  procrea- 
tur, demulcent,  obtundunt,  involvunt,  et  hac 
ratione  puncta  proxime  adjacentia  molestia  et 
erethismo  liberant,  vel  si  forte  nulla  causa  ma- 

terialis  adsit  optimam  revellentem  actionem  fa- 
ciunt. Ab  illis  punctis  iterum  ad  proxima  ulte- 
rius progreditur  vis  , quae  agit , nec  prius  desi- 
nit, quam  omnis  erelhismus  ad  centrum  usque 
solutus , omnisque  morbi  acrimonia  materialis 
lenita  vel  , ut  olim  dicebatur  cocta  , et  ad  se- 
cretionem qualicunque  via  parata  sit.  Qualis  sit 
nimirum  ille  nervorum  consensus  , qui  per  hoc 

tempus  plerumque,  quanquam  non  semper,  no- 
tam illam  reactionem  a natura  quasi  consulto 
excitatam  producat  , omnesque  secretiones  na- 
turales nullo  profecto  alio  fine,  quam  ut  humo- 
res ad  illas  functiones  necessarios  conservet  , 
diminuat  , determinare  equidem  non  audeo  (i). 
Res  vero  negari  nequit.  Restant  nunc  adhuc 
crises,  quas  in  morbis  febrilibus,  quorum  caus- 
sae sunt  immateriales,  observamus.  De  his  quo- 
que dicam  quomodo  eas  commode  explicari 
posse  credo. 

Licet  negari  nequeat  , plerosque  morbos  fe- 
briles a caussis  materialibus  originem  ducere  } 
licet  verum  sit  naturae  salutaris  studium  in 
propellendis  iis  , quae  noceri  possent  multocies 
facile  animadverti  posse , tamen  quoque  videtur^ 
esse  febriles  morbos  , in  quibus  de  caussis  ma- 
terialibus cogitari  plane  nequit.  In  febribus  v. 
g.  ex  affectibus  , ex  frigore  , ex  calore  ubi  est 
caussa  materialis  ? Estne  in  illis  aliquid  , quod 


(i)  De  philadelphiis  nervosis.  Vide  Dissert.  a Jos. 
Elena  indicta  = Delia  influenza  dei  sistema  nervoso  nei 
consensi  o simpatic  = Payia  Maggio  i832. 


coquatur  quod  eliminetur  1 Sic  plerumque  ii 
loquuntur  , qui  crisibus  non  favent.  En  nodus^ 
ad  quem  solvendum  nobis  opera  danda  est 
Dicam  igitur  quid"  sentiam.  Ea  natura  lex  , ad 
quam  supra  jam  provocavi  et  hic  valet  , licet 
nulla  adsit  materies , quae  involvatur  , diluatur 
atque  propellatur.  Confirmat , extraque  omnem 
dubitationis  aleam  ponit  sententiam  hanc  ocu- 
lus , quem  acu  pulita  irrites,  quam  licet  stati m 
facta  irritatione  extrahas , nihilque  igitur  in  ocu- 
lo remaneat  , quod  involutum  , dilutumque  eji- 
ciatur , videbis  nihilominus  subsequi  magnam 
lacrymarum  copiam.  Si  eandem  acum  politum 
immittas  in  partem  aliquam  carnosam,  eamque 
iterum  statim  extrahas  , nec  hic  deficere  vide- 
bis confluxum  atque  intumescentiam  , eadem 
ratione  ac  si  corpus  aliquod  heterogeneum  ades- 
set , quod  per  suppurationem  ejiciatur.  Fac  , 
immaginari  sibi  quemdam  sumsisse  se  nauseosi 
quid  , nonne  vomitu  torquetur  ? Nonne  diar- 
rhoea laborat  is,  qui  se  pillul  as  laxantes  vel  ex 
drasticis  devorasse  opinatur?  Vides,  rem  se  pla- 
ne ita  habere  , ac  si  quid  adesset  , quod  lenia- 
tur , diluatur,  atque  corpore  eliminetur.  Nonne 

fieri  potest  , ut  crises  , earumque  conditio  in 
febribus,  quarum  caussae  sunt  vel  effectus,  vel 
frigus  , vel  calor  , seu  ut  breviter  dicam  , in 
febribus  ex  caussis  immaterialibus  enascentibus 
una  eademque  naturae  lege  nitantur?  Nonne  in 
iis  quoque  exsurta  est  et  viget  irritatio?  Et  quae- 
nam  est  caussa  , cur  natura  hic  exceptionem  a 
regula  faciat  , quae  tamen  a legibus  ipsi  prae- 
scriptis nunquam  deflectit  ? Quod  si  igitur  vi 
hujus  legis  , quoties  oculus  acu  tangatur  atque 
irritetur  profluunt  lacrymae  nullam  plane  utili- 
tatem praebentes , aut  pus  sine  fructu  usuque 
proveniat  *,  si  quando  acus  in  partem  carnosam 
immittatur,  exinde  tamen  concludi  minime  ne- 
quit , omnes  illos  effectus  aequiplane  inutiles 
esse,  quoties  scrupulus  in  oculo,  vel  festuca  in 
digito  , vel  venenum  in  ventriculo  reperiatur. 

Hoc  si  ad  febrem  applicetur  facile  perspici- 
mus , cur  etiam  in  iis  , quae  ex  caussis  imma- 
terialibus sunt  derivandae  crises  detegantur , 
omnesque  eos  valde  errare  , qui  putant  omnes 
crises  sine  utilitate  , nullamque  febrem  esse , 
quae  ex  caussa  materiale  proveniat.  Equidem 
nullam  plane  video  rationem  , cur  ea , quae  ir- 

ritationem  immaterialem  et  motas  abnormes 
exinde  exortos  statim  subsequantur  , non  salu- 
taria putarem.  Et  hic  adest  eretbistica  condi- 
tio, parum  refert,  si  vel  tandem  per  sensorium 
ad  partes  irritabiles  propagata  sit.  Et  haec  irri- 
tatio plus  minusve  est  localis.  Notum  enim  est 
moerore  potissimum  affici  hepar  , tristitia  ven- 
triculum amore  pectus  , cor  ira,  veneris  desi- 
derio partes  genitales  , terrore  cutim , etc.  Hic 
quoque  qua  parte  major  irritatio  movetur  , ea 
etiam  actio  major  , abundantior  confiuxus,  ube- 
riorque  secretio  observatur.  Hic  etiam  plerum- 
que sequitur  salutaris  illa  reactio  et  diminutio 
omnium  reliquarum  secretionum.  Quod  si  igitur 
demulcens  ille  liquor  , quem  actio  et  reactio 
adduxit , fibram  erelhismo  tensam  tangat , cur 
hanc  non  remittat , relaxet  , sicque  eretliismum 
profliget  , praecipue  cum  sit  liquor  animalis  , 
tepidus,  emolliens,  jamque  subactus?  An  cre- 
dere licet  , universam  siccitatem  perseverante 
actione  existentem  , tot  liquorum  naturalium 
lymphae  , transpirationis  , salivae,  muci  cavita- 
tem oris  et  pharyngis  obducentis  , multorum- 
que aliorum  impeditam  secretionem  hic  esse 

plane  inutilem  ? Nonne  potius  credendum  est  , 
liosce  liquores  demulcentes  utilissimos  esse  ad 
fibram  erethismo  tensam  remittendam  atque  re- 
laxandam? Non  video,  quid  huic  sententia  jure 
meritoque  opponi  possit  atque  contradici  , ut 
veritatis  specie  destituatur.  Videtur  mihi  saltem 
pro  mea  parte  probabilissima  , et  multo  intel- 
lectu difficilius  esse  credo  , si  statuimus  morbi 
solutionem  immediate  quasi  ex  sola  vi  reactionis 
subsequi.  Quomodo  enim  haec  conditionem  ere- 
thisticam  frangere  posset  ? 

Si  igitur  rem  ita  consideramus,  natura  cri- 
sium tum  in  febribus  , quae  ex  materiali  caus- 
sa, quam  in  iis  quae  ex  immateriali  proveniunt, 
facile  explicari  potest  , et  cuique  apparet  , am- 
babus crisibus  naturam  ad  sanationem  perfi- 
ciendam anniti.  His  positis  non  amplius  necesse 
est,  ut  mirabundi  morbum  a natura  ipsa  sana- 
tum aspiciamus  , neque  coactos  nos  videamus  ^ 
ut  aut  crises  tanquam  caussas  morbi  materiales 
abnegamus , aut  in  omni  casu  materialem  caus- 
sam quaeramus. 

Hac  forte,  qua  dixi  ratione,  cum  Hippocrate, 
a quo  tam  longe  descivimus  in  gratiam  redire  , 


propi  usque  aci  veritatem  accedere  possumus. 
Exceptiones  illas  , quando  scilicet  criticae  eva- 
cuationes nullam  morbi  solutionem  producunt, 
ut  et  eae  , quae  tunc  videmus  si  morbus 
nulla  accedente  crisi  sensim  sensirnque  evane- 
scit , mea  quidem  sententia  aeque  facile  expli- 
cari possunt.  De  istis  autem  verba  facere  , in 
easque  accuratius  inquirere  Dissertationis  limiti- 
bus nimis  angustis  impedior. 

perscrutandam  rerum  veritatem  in  mul- 
tis disciplinarum  generibus  ratione  utuntur 
viri  docti  , quae  primo  intuitu  mere  speciosa 
et  captiosa  esse  videretur  : hypothesin  puta. 
Quod  si  tamen,  quae  in  rebus,  nobis  obje- 
ctis, occurrunt,  satis  ab  hypothesi  quadam 
illustrantur , est  sane  , quod  versimilem  illam 
esse  putemus.  Quid?  quod,  si  omnia  objecta 
exacte  hypothesi  respondent  , quodammodo 
ad  veritatis  et  certitudinis  nomen  adspirat 
Inde  elucet  hypothesium  vis  et  honor. 

In  quo  nam  vero  cognitionum  humanarum 
genere  bypotliesibus  aequius,  justiusque  venia 
danda  erit,  quam  in  medicinae  studiis,  impri- 
mis illis,  quae  de  natura  humana  agunt,  ubi 
liominum  ingenia  subinde  in  rebus  indagandis 
versantur , quae  natura  quodammodo  ipsa  ce- 
lare voluisse  videtur.  Huc  videlicet  referri 
possunt  diversae  physiologorum  bypo theses 
de  modo,  quo  plures  organismi  humani  fun- 
ctiones peraguntur. 


Inter  phaenomena  periodica  ad  humanam  fabricam 
pertinentia  insigniorem  locum  tenent  catamenia,  cujus 
caussa  efficiens  physiologis  explicatu  esse  difficillima 
semper  visa  est.  Meam  de  hac  caussa  opinionem  jam 
jam  3 pro  imposito  penso  ad  lauream  capessendam, 
proponere  audeo. 

Catameniorum  caussae  duplici  respectu  in  genere 
considerari  possunt.  Sunt  enim  vel  positivae  vel  ne- 
gativae. Sub  negativarum  nomine  illas  intelligo  caus- 
sas, quae  ceteris  mammalibus,  ut  curatior  docuit 
observatio  a Blumenbachio  relata  , fluxum  hunc  san- 
guineum denegant  j sub  positivarum  vero , quae  ne- 
gativis caussis  absentibus  , symptoma  hocce  humano 
generi  proprium  et  solemne  efficere  valent.  Quae  qui- 
dem omnes  ex  propria  corporis  humani  fabrica  erui 
debent,  collatis  simul  physiologiae  comparatae  studiis. 

Quum  autem  caussae  positivae  periodico  tantum 
ordine  se  se  manifestent,  et  nihilominus  conditio 
quaedam  corporis  constans  adesse  debeat,  quae  quarta 
quaque  hebdomade  hoc  sanguinis  profluvium  admit- 
tat, dividendae  iterum  videntur  in  praedisponentes  et 
efficientes  , quarum  illae  e fabrica  uteri  , ejus  situ  , 
atque  , ut  breviter  dicam  , ab  ejus  conditione  ple- 
thorica  pendent  ; hae  vero  , quaeque  sane  principes 


sunt  , et  periodicum  fluxus  ordinem  efficiunt  , a vi- 
rium vitalium  vigore  ? ut  argumentis  demonstrabo  % 
excitantur. 

Exordiamur  itaque  a caussis  positivis  praedispo- 
nentibus  inter  quas  primum  locum  tenere  meretur 
conditio  uteri  plelhorica , xar  dicta  ? ab 

ejusdem  parenchymate  oriunda.  Idea  enim  pletliorae 
involvit  sanguinis  massae  in  vasa  continentia  vim 
tantam , cui  haec  resistere  nesciant , sed  potius  exten- 
dantur, et  vel  per  diaeresi n , vel  per  anastomosin 
ita  diminuantur  ? ut  cruori  exitus  pateat.  Quae  qui- 
dem omnia  de  utero  valere  sequentia  demonstrant 
argumenta. 


I. 

Insignis  parenchymatis  uterini  expansihilitas. 

Sit  venia  verbo  7 cujus  quidem  luculentissimum 

exemplum  praebet  graves  et  insignes  mutationes , 

quas  gsaviditatis  tempore  uterus  subit.  Quum  vero 

sciamus  omnia  corporis  viscera  eo  magis  pletliorae 

esse  obnoxia , quo  major  sit  eorum  expansihilitas , 

•» 

eundem  quoque  statum  pletlioricum  utero  in  statu 
licet  virgineo  denegare  nequimus. 

II. 

Peculiaris  venarum  uterinarum  structura . 

Patet  ex  scholis  pathologicis  arterias  ob  majorem 
tunicarum  irritabilitatem  et  elaterem  congestioni  san- 


guineae,  nisi  quodammodo  phlegmones  theoriam  huc 
trahere  velimus , diu  resistere  posse.  Nulla  itaque 
pars  , ad  effectus  plethoricos  edendos  ? sanguini  ma* 
gis  indulget,  quam  tractus  vasorum  longe  inertio- 
rum : venas  puta.  Porro  experientia  clinica  demon- 
strat illas  praeprimis  corporis  partes  congestioni  ple- 
thorica  esse  obnoxias , quarum  venae  valvulis  desti- 
tuantur. Exemplum  praebent  pletliorae  venarum  ab- 
dominalium. idem  etiam  valvularum  defectus  per  to- 
tam uteri  compagem  observatur  , et  symbolam  suam 
conferre  valet  ? ad  statum  uteri  plelhoricum  consti- 
tuendum. 

III. 

Irritabilitatis  muscularis  defectus  per  totam  uteri 
compagem  observatur. 

Quaccumque  enim  de  musculosa  uteri  structura 
disputata  sunt,  neutiquam  tamen  veram  irritabilita- 
tem Hallerianam  hujus  visceris  probaverunt.  Quan- 
quam  enim  vix  cum  veritate  negari  possunt  fibrae , 
tamen  , ut  effatur  Wrisberg , muscularium  instar 
non  parallelae  decurrunt , nec  in  strata  distincta  col- 
lectae sunt  ? nec  asperae  inveniuntur  , nec  stimulo 
anatomico  ad  irritabilitatem  vellicari  possunt , quum 
specificum  illarum  irritamentum  ignoremus.  Motrices 
vero  esse  fibras  ex  summa  uteri  contractili  vi  patet. 
Similes  in  iride  observantur  effectus , quae  sine  di- 
stinctis fibris  muscularibus  pro  varia  lucis  actione  et 
expanditur  et  contrahitur.  Quum  vero  nulla  pars 

congestionibus  et  sanguineis  et  lymphaticis  magis  ob- 
noxia sit  , quam  in  qua  musculorum  defectus  penitus 
observatur,  vel  exigua  tantum  structurae  muscularis 
vestigia  adsunt  ; jam  exinde  pletliora  uterina  quo- 
dammodo explicari  posse  videtur. 

Praeter  autem  conditionem  uteri  plethoricam  ab 
ejusdem  parenchymatis  indole  pendentem  , aliam  adhuc 
caussam  praedisponentem  recitant  pbysiologi  : situm 
videlicet  corporis  liumani  erectum.  Quanquam  ego 
quidem  hanc  caussam  non  inter  principes  referrem 
ad  catamenia  fundenda  praedisponentes  , quum  non 
intelligam  , qui  fiat  , ut  puellis  circa  annos  puberta- 
tis hic  fluxus  nondum  contingat  : situs  tamen  uteri 
in  ima  pelvi  concaussam  sistit  , minime  negligendam. 
Si  enim  ponimus,  nisu  quodam  formativo,  neutiquam 
explicabili  , uterum  inde  a pubertatis  annis  ita  ef- 
formari , ut  catameniis  fundendis  par  reddatur:  situs 
corporis  erectus  ? nisi  quidem  absolute  liunc  fluxum 
ciet  , mire  tamen  illi  favet  , dum  sanguis  ipsa  sua 
gravitate  physica  ad  uterum  allicitur.  Omnes  enim 
excretiones  et  secretiones  vel  naturales  vel  praeterna- 
turales  eo  facilius  succedunt , quo  magis  excernenda 
et  secernenda  directionem  gravitatis  sequi  possunt. 
Salivae  ex  ductibus  suis  effluxus  prono  capitis  situ 
augetur ; puris  in  abscessu  collectioni  situs  membri 
declivis  favet , haemorrhoides  in  situ  corporis  perpen- 
diculari vehementius  saeviunt.  Quid?  quod  natura  ad 
excretiones  et  secretiones  facilitandas  gravitatis  leges 
quodammodo  sequuta  fuisse  videtur  , cujus  insigne 
exemplum  nobis  praebet  lotum  , quo  patet  , systema 

uropoeticum  et  bilis  vel  In  cystidem  suam,  vel  in 
duodenum  delapsus, 

Tertiarn  caussam  praedisponentem  numero  calorem 
uteri  insignem  , pbysiologis  observatum  a vicinia  par- 
tium undique  illum  circumdantium  oriundum.  Ea  est 
enim  calidi  sanguinis  animantium  conditio  , ut , quam 
ope  respirationis  perenni  tramite  sibi  vindicant  , ignis 
materiam  continuo  iterum  atmospbaerae  reddant.  Quae 
quidem  materiei  ignes  ad  atmospliaeram  attractio  eo 
insignior  est,  quo  magis  corporis  partes  ejusdem  su- 
perficiei appropinquant , quum  contra  illae  , quae  pro- 
fundius sitae  sunt  materiam  igneam  diutius  retineant 
quin  a partibus  vicinis  iterum  attrahant.  Quantam 
vero  symbolam  ad  congestiones  sanguineas  juvandas  , 
calor  diversarum  partium  specificus  conferat  , ulte- 
rioribus argumentis  non  indigebit.  Plures  adbuc  caus- 
sas praedisponentes , nisi  subtilitatis  nomen  timerem 
afferre  possem.  Aecedo  itaque  ad  illas  , quae  fluxum 
hunc  sanguineum  periodica  vicissitudine  proliciunt. 
Idea  vitae  esse  nequit  sine  vicissitudinibus  et  ryihmis 
periodicis.  Quando  bae  periodi  vexantur,  lentescunt 
et  labefiunt  animal  aegrotat  ; quando  omnino  evane- 
scnnt  animal  mortuum  dicendum  erit.  Pulsus  , re- 
spiratio , somnus,  appetitus,  alvi  depositio,  catame- 
nia  , febris  etc.  periodum  quandam  plus  minus  pro- 
tractum tuentur.  Quid  autem  est  principium  omnium 
harum  vicissitudinum  ryt  limi  carum  per  totum  orga- 
nismum viventem  perenni  tramite  agentium  ? Certo 
est  vigor  virium  vitalium  , vel  propria  harum  condi- 
tione , vel  peculiari  stimuli  indole  excitatus. 

Quanquam  itaque  vires  vitales  caussae  periodici 
catameniorura  fluxus  esse  videantur  : id  tamen  me- 
diante irritabilitate  musculari  ab  Hallero  dicta  , prae- 
stare videtur.  Id  enim  a posteriori  , quod  dicunt  3 
multis  phaenomenis , irritabilitatem  adesse  probanti- 
bus , docemur;  a priori  vero,  quum  experimentis 
evictum  sit  , vel  minimi  ordinis  vasis  irritabilitatem 
haud  esse  denegandam.  Multo  felicius  plura  phaeno- 
mena physiologica  et  pathologica  explicari  possunt  3 
si  , quae  veteres  physiologi  viribus  mere  mechanicis 
et  physicis  attribuere  , potius  ad  virium  vitalium 
actionem  referuntur.  Quae  enim  e.  g.  tubullorum  ca- 
pillarium functione  ab  illis  explicabatur , vasorum 
lymphaticorum  vis  resorbens,  majori  jure  vi  cuidam, 
neutiquam  mechanicae  , parietes  vasorum  vario  modo 
constringenti  , ideoque  veram  irritabilitatem  demon- 
stranti , adscribitur.  Omitto  tamen  gravissimam  hanc 
irritabilitatis  provinciam  , et  , ne  multus  sim  , ad 
coepta  revertor. 

Girtanner  verissime  sustinet  corpora  viva  perenni 
irritabilitatis  hauriendae  iterumque  excernendae  ne- 
gotio esse  obnoxia.  Adscribit  hanc  irritabilitatis  eden- 
dae facultatem  basi  aeris  vitalis  , seu  oxyginio.  Quod 
si  etiam  nondum  acuratissime  determinare  possimus  , 
num  hic  sit,  fons  irritabilitatis;  attamen  negari  nequit, 
multa  phaenomena  exactissime  inde  explicari.  Irrita- 
bilitas tamdiu  occulta  remanet  donec  stimulus  quali- 
scunque illam  in  motus  cieat  et  deinceps  extinguat. 
Hoc  placitum  Girtannerianurn  optime  nostrae,  quam 
jam  jam  proferre  ausi  sumus  de  periodico  catamenio- 

rum  fluxu  opinioni  respondet.  Femina  enim  sana 
perenni  functione  hanc  irritabilitatem  occultam  at- 
trahit : sanguis  vero  circuitu  suo  per  totum  organi- 
smum dispersus  stimulum  porrigit,  qui  irritabilitatem 
accumulatam,  earnque  nimiam  in  motus  ciet,  vire- 
sque vitales  subito  ita  excitat  ut  sanguis  ad  uterum, 
qui  jam  pletborica,  ut  demonstravi  conditione  instru- 
ctus est , congeratur  , vasaque  minima  transudet. 

Nunc  statim  silet  irritabilitas  , et  per  aliquod  tem- 
pus quasi  extincta  videtur , partim  quod  gravissima 
eaque  praecipite,  vicissitudine  consumpta  est,  partim 
vero  quod  stimulus  , sanguinem  puta  , fractus  est. 
Attrahitur  denuo  interea  irritabilitatis  edendae  facul- 
tas , redit  post  quatuor  hebdomades  tanta  sanguinis 
copia  , ut  accumulata  et  occulta  irritabilitas  excitetur  , 
iterumque  catameniis  fundendis  par  sit.  Sic  itaque 
periodicus  hic  fluxus  , modo  aucta  , modo  imminuta 
irritabilitate  , per  5o  circiter  annos  viget  , donec 
tandem  exsangui  senectus  irruit , et  conditio  uteri 
pletborica  rigiditati  senili  cedit , unde  catameniorum 
fundendorum  functio  , labefacta  , mox  desinit. 

Quid  ? quod  irritabilitatem  varia  ratione  modifica- 
tam , ipsissimam  esse  solemnis  hujus  phaenomeni 
caussam  , pathologica  etiam  catameniorum  conditione 
docemur.  In  genere  catamenia  duplici  ratione  peccant 
dum  vel  abundant,  vel  justam  sanguinis  quantitatem 
haud  tenent.  Utrumque  phaenomenon  secundum  theo- 
riam hypotheticam  a me  explicatam  illustrare  audeo. 
Mensium  fluxus  duplici  ratione  peccat  abundantia, 
i.  Si  coipus  nimia  irritabilitate  laborat  : 2.  si  stimu- 

lus  qui  irritabilitatem  latentem  in  motus  ciet , justo 
gravior  est.  Feminae  sanae  , quae  scilicet  modica  ir- 
ritabilitate gaudent  vix  ac  ne  vix  quidem  , licet  ple- 
thoricae  sint,  catameniorum  excessu  vexantur;  quum 
contra  mulierculae,  quae  irritabilitate  nimia  laborant» 
licet  corpora  exsanguia  et  delicatula  habeant  , men- 
struationem profusam  , inordinatam  et  frequentiorem 
saepissime  perpetiantur. 

Stimulus  proximus  , qui  irritabilitatem  , ad  cata- 
menia fundenda  excitat  , in  massa  sanguinis  positus 
est.  In  illis  itaque  feminis  , ubi  vel  exigua  adest  lati- 
cis vitalis  copia  , vel  irritabilitas  minor  catamenia 
justam  quantitatem  liaud  tuentur.  In  utroque  casa 
irritamenta  graviora  corpori  allata , quae  pletborani 
spuriam  efficiunt  et  irritabilitatem  lentescentem  ad 
reactionem  sollicitant  , catamenia  promovere  possunt. 
Inde  explicatur  usus  aloes  , et  cujuscumque  alius 
emenagogi , utpote  talis  quod  irritabilitatem  minimam 
ad  motus  cogat  , ideoque  fluxum  restituat.  Ex 
omnibus  itaque  allatis  patet , quidquid  periodici  cata- 
nieniis  insit  , deberi  irritabilitati  variae  , stimuloque 
sanguineo.  Nam  et  irritabilitas  et  irritamentum  con- 
tinuis vicissitudinibus  obnoxia  sunt  , ila  ut  in  statu 
sano  quarta  quaque  hebdomade  sanguinis  copia  ite- 
rum tanta  sit  , ut  irritabilitatem  , quae  in  eodem 
temporis  spatio  pari  ratione  aucta  est  ad  motus  eden- 
dos cogat  , tantamque  in  totum  organismum  vim  ex- 
serat , ut  sanguineus  latex  effundatur.  Imo  vel  argu- 
menta ex  disciplinis  clinicis  petita  huic  de  periodico 
catameniorum  decursu  bypotliesi  respondere  videntur. 


Ponamus  videlicet  menstrua  a venereo  stimulo  ob- 
structa , in  quo  quidem  casu  duo  irritamenta  in  cor- 
pore obtinent , sanguis  scilicet  menstruatione  excer- 
nendus , virusque  venereum.  Ille  tempore  catam  en  io- 
rum irritabilitatem  occultam,  seu  potius  lentescentem 
totius  systematis  sanguiferi  movet  et  oritur  quasi 
orgasmus  febrilis.  Virus  venereum  stimulum  sistit 
contrarium,  qui  dum  continuo  irritabilitatem  vasorum 
minimi  ordinis  excitat  ea  contrahit  et  catamenioruni 
profluvium  inhibet.  Hoc  in  casu  id  tantum  agendum 
erit,  ut  stimulo  iniquo  sublato,  sana  irritabilitas 
restituatur.  Effectu  utriusque  liujus  irritamenti  , sibi 
invicem  contrarii  illa  phaenomena  optime  explicari 
posse  mihi  videntur  , quae  hoc  casu  in  sexu  sequiori 
observantur  , et  menstruationis  doloi  illeae  et  difficilis 
nomine  salutantur.  Ceterum  plura  phaenomena,  quae 
suppressionem  fluxus  menstrui  comitantur  , verisimile 
reddere  videntur,  effectus  proximos  hujus  suppressionis 
non  attribuendos  esse  sanguini  excernendo , non  ex- 
creto , sed  potius  irritabilitati  vehementer  excitatae  et 
in  motus  coactae  dum  irritamentum  sanguineum  non 
eliminari  potest , icleoque  ob  continuam  in  corpore 
moram  , irritabilitatem  diutius  et  vehementius  movet , 
donec  tandem  illa  extincta  et  effectus  nocivi  sensim 
desinant.  Observatur  enim  , illas  feminas  quae  hac 
suppressione  laborant  , definitis  temporibus , et  qui- 
dem plerumque  quando  catamenia  secundum  naturam 
fluere  deberent  spasmis  momentaneis  turbari.  IIoc 
ph  aenomenon  explicari  non  posse  videtur  , nisi  pona- 
mus irritabilitatem  per  quatuor  hebdomades  auctam 

in  motus  cieri , tandemque  iterum  extingui  , stimulo 
sanguineo  licet  perenni.  Quodsi  itaque  caussa  cata- 
rnenia  impediens  tolli  non  posset ; hi  tamen  effectus- 
ab  excitata  et  mota  irritabilitate  oriundi  remediis  se- 
dantibus relativis  minui  possent. 

Nunc  adhuc  verba  quaedam  adjicere  liceat  de  caus- 
sis catameniorum  negativis  , quae  scilicet  banc  prae- 
rogativam infantili  senilique  aetati  omnibusque  ani- 
malibus viviparis  denegant.  In  aetate  infantili,  ubi 
tamen  irritabilitas  tam  insignis  est  , nulla  exceptis 
rarissimis  exemplis  catameniorum  vestigia  reperiuntnr. 
Caussae  nisi  in  hypotheticos  teleologiae  campos  inci- 
dendi animus  sit  , has  paucas  annotari  posse  , duco. 
Prima  recitari  meretur  efformatio  uteri  in  aetate  in- 
fantili nondum  absoluta.  Sic  enim  accidit  ut  omnis 
congestio  sanguinis  ab  utero  arceatur.  Nisus  enim  for- 
mativus  tunc  denique  uterum  quasi  explicat , quando 
tota  virginei  corporis  compages  par  est , gravissimo 
partus  negotio  subeundo.  Respectu  irritabilitatis  insi- 
gnis in  aetate  infantilis  observabilis  , natura  sexcentis 
utitur  opportunitatibus,  quibus  nimia  irritabilitas  con- 
tinuo iterum  extinguatur  , inter  quas  inprimis  eminet 
animi  hilaritas  , liuic  aetati  quam  maxime  communis  ? 
utpote  quae  nimis  aggregatam  irritabilitatem  efficacis- 
sime exlinguat  ; lusuum  et  exercitii  corporei  appeten- 
tia , et  sic  porro.  Quid?  quod  minor  sanguinis  copia 
infantibus  communis  praematurum  catameniorum  pro- 
fluvium impedit. 

Quae  de  caussis  defectus  catameniorum  in  aetate 
infantili  proposui , etiam  de  aetate  senili  valere  vi- 


dentur.  Nam  , ut  omnia  argumenta  omittam  , quae 
teleologia  milii  suppeditare  possit  , uterus  obrigescit  , 
latex  vitalis  imminuitur  , ipsi  rivuli  exsiccantur  et  , 
quod  imprimis  censendum  videtur  , irritabilitas  len- 
tescit. Quod  si  unum  et  alterum  ex  hisce  phaenome- 
nis , quae  senectutem  comitantur  in  aliqua  femina 
ultra  annos  pubertatis  posita  non  observantur  , fieri 
omnino  polest  , ut  catamenia  adhuc  profluant.  Sic 
ipse  matronam  novi  , in  qua  catamenia  , eaque  satis 
profusa  corpori  quammaxime  irritabili  tribuere  velim. 
Dixi,  sanguinis  exiguitatem  caussis  annumerari  posse, 
quae  catamenia  ab  aetate  infantili  , senilique  exclu- 
dant. Inde  sequitur  , quod  in  aetate  pubertatis  femina 
sana  majorem  sanguinis  copiam  , quam  vir , ceteris 
paribus  praeparare  debeat.  Quo  cum  etiam  consen- 
tiunt observationes  anatomicae  , et  physiologicae  , quae 
insignem  vigorem  vasorum  resorbentium  apud  feminas 
testantur.  Inde  Wrisbergius  ait  , a viscerum  vigorem  , 
chyli  salubrioris  uberiorem  praeparationem  sangui- 
nem , in  utero  collectum  , ad  effugia  quaerenda 
disponere 

Vix  adhuc  quaedam  disserere  audeo  de  caussis  de- 
fectus catameniorum  in  brutis  , quae  tamen  nihilo- 
minus concipiunt , prolem  gerunt  , nutriunt.  Omitto 
tamen  liypotliesiri  teleologicam  , hoc  uno  contentus  , 
quod  quodammodo  ad  probabilitatem  sensualem  ad- 
spirat.  Physiologiae  enim  et  anatomes  comparatae  stu- 
diis relictum  est , ut  veriora  olim  doceamur  , sicnti 
teleologia  fortasse  philosophicam  rerum  indaginem 

sibi  vindicat.  Certe  caussae  quammaxime  latent,  nul- 
lamque  cui  qualemcumque  veritatis  speciem  tribuere 
et  velim  et  possim  , scio  , quam  situin  corporis  pro- 
num , per  totam  mammalium  classem  observabilem. 
Huic  enim  quodammodo  respondere  videntur  fluxus 
sanguinis  vestigia  , in  ordine  simiarum  obvia  , quum 
tamen  quadam  ratione  situs  erectus  haud  prorsus  il- 
lis denegari  queat  , quanquam  quidem  liicce  fluxus 
tantum  parcus  , vagus , et  omni  periodico  ordine 
plane  destitutus  sit.  Haec  qualiacunque  habui,  quae 
de  catameniis  milii  disputanda  videbantur.  Utinam 
aequos  benevolosque  lectores  nanciscantur  ! 


FINI  S, 

THESES  DEFENDENDAE. 


I. 

Anatomia  firmum  est  medicinae  fundamen- 


tum» 


Arteriae  duplici  motu  gaudent. 


III. 

Sobrietas  praecipuum  sanitatis  praesidium. 

IV. 

Aetas  temperamenta  mutat. 

V. 

Ubi  sensus  , ibi  voluntas. 

VI. 

In  vestibus  utendis  observanda  veniunt 
materies  ? color  3 forma  ? quantitas  3 
dities. 

